text: 616: Intala osoo itti hin dabalamin hiikaniif mahriin kennamuu qabaa?
text: #000003
text: Gaafii: Nama tokko wajji telefoonaan nikaaha hidhanne. Osoo walitti hin dabalamin wal dhabne. Inni si hiika jennaan, maatiin kiyya mahrii siif kennu malee nikaaha hiikuun hin tahu jedhanii didan. Wanti kun akkamitti laallama?
text: #000004
text: Deebisaa: Dura dursoo telefoonaan nikaaha hidhachuun ni taha moo hin tahu waan jedhu deebisuu qabna. Nikaahni yoo ulaagaa isaa guuttate telefoonaan hidhuun ni dandahama jechuu ulamaa’iin irratti waliif galanii jiran. Gaafa Nikaan hidhamu san mahrii hangana siif kenna jedhee yoo maqaa dhahee dubbate, walakkaa ykn cinaa kennuufii qaba. (fakkeenyaaf gaafa nikaaha hidhatu yoo birrii 100,000 siif kenna jedhee nikaaha hidhate, osoo itti hin dabalamin yoo nikaaha irraa buusuu fedhe walakkaa isaa birrii 50,000 kennaaf jechu) Yoo gaafa nikaaha hidhatu mahrii laakkofsaan maqaa dhahuu baate, waan barbaade hadiyyaa kenneefii nikaaha irraa buusuu mirga qaba. Garuu yoo gaafa duraa mahrii laakkofsaan maqaa dhahuu baate, gaafa osoo itti hin dabalamin nikaaha irraa buusu wanti waajiba irratti tahu hin jiru.
text: #000005
text: Dhiiraafi dhalaan bakka adda addaa taa’anii nikaaha hidhatanii, osoo walitti hin dabalamin yoo inni si hiike jedheen, Mahrii gaaf duraa ahdii seeneef irraa cinaa kennuufii qaba. Yoo gaafa dura nikaaha hidhatan mahrii lakkofsaan maqaa dhahuu baate ammoo, humna qabu irratti hundaayee kennaa wahii kennuufii qaba.
text: #000006
text: Dalabalataan intalti tun nama birootti heerumuuf iddaan lakkaayattu hin jiru. Akkuma inni nikaaha irraa buuseen guyyama san nama birootti heerumuu mirga qabdi. Kanaaf Ragaan Aayaata Qur’aanaati. Rabbiin Suuratul Ahzaab 33:49 irratti akkana jedha.
text: #000007
text: “Yaa warra amantan! Yeroo dubartoota mu’uminaa fuutanii, Sana booda odoo qunnamtii saalaa hin raawwatin isaan hiiktan, Iddaan isin isaan irratti lakkaawwattan isiniif hin jiru. Isaan qanansiisaa, haala gaarii irratti isaan gadi dhiisaa”
text: #000008
text: Aayaata Qur’aanaa kana ragaa godhachuun ulamaa’iin wanti irratti waliif galan tokko, Namtichi osoo itti hin dabalamin nikaaha irraa buuse kun yoo deebifatuu fedhe, Sideeffadhe (Raja’atu) jedhee deebifatuu hin dandahu. Akka haarayatti mahrii haaraya kennee nikaaha hidhatuu dandaha. Sababaan ammoo; Dhiirri tokko jaartii isaa hiikee yeroon inni deebifatuu dandahu, yeroo isiin iddaa keessa jirtu qofa. Aayaata Qur’aanaa gubbaa irratti ibsame keessatti, intala osoo itti hin dabalamin hiikan iddaan isii irra hin jiru jedha. Kanaafuu bakka iddaan hin jirretti si deeffadhe jedhanii deebifachuun hin dandahamu.
text: #000009
text: November 10, 2022 at 8:25 pmAsirrati gaafi qaba yoo isiin hikka gafte marina hin kenamafi osso waliti dabalamin jechu ?Reply
text: #000011
text: Asirrati gaafi qaba yoo isiin hikka gafte marina hin kenamafi osso waliti dabalamin jechu ?
text: #000012
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000013
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000014